Met hierdie uitgawe gaan ons jou help om positief en bemoedig te bly tydens die ongewone tydperk waarin ons ons bevind met die koronapandemie. Ons skop af met ’n bemoedigende rubriek, “Jesus aan die stuur”, geskryf deur die nimlike Johan Stemmet. Hy pryk ook op ons voorblad en gesels onder meer met JUIG! se lesers oor uitdagings in sy lewe, deel sy insig oor pa-wees en wat vir hom en sy vrou, Colleen, werk in hulle huwelik van 40 jaar.
Stephan Joubert se artikel, “Wanneer die koronavirus amok maak, maak ons geloof die verskil”, is net die regte medisyne vir ons almal wat tuis ingekluister is, met vrae en onsekerheid wat deur ons gedagtes maal. Lees gerus ook Elza Meyer se bemoediging en geestelike insig oor ons beskouing van die koronavirus.
En terwyl ons nog op die onderwerp is, lees ook die insiggewende artikels, “ ’n Kontantlose wêreld weens virusvrees” en “Wat sê die Bybel oor (pandemiese) siektes?